રાજ્યસભામાં વેંકૈયા નાયડુ પ્રથમ વખત આટલા નિરાશ જોવા મળ્યા હતા. તેમણે કહ્યું કે, NRC મુદ્દે સંસદમાં સકારાત્મક ચર્ચા યોજાઈ હતી. નાયડુએ કહ્યું કે, આ વરિષ્ઠ લોકોનું ગૃહ રાજ્યસભા છે અને અહીં અન્ય લોકો સામે શિસ્તનું ઉદાહરણ રજૂ કરવું જોઈએ. સમગ્ર દેશ આપણને જોઈ રહ્યો છે. મહેરબાની કરીને અહીં લોકતંત્રનો મજાક બનાવશો નહીં. વેલમાં હોબાળો કરી રહેલા વિપક્ષના સાંસદોને સભાપતિએ અનેક વખત તેમની જગ્યા ઉપર જવા જણાવ્યું પણ કોઈ સાંસદ પરત ગયા નહતા.